## Pravilnik o dozvoli za miniranje

### NN 7/1996 (26.1.1996.), Pravilnik o dozvoli za miniranje

# **MINISTARSTVO UNUTARNJIH POSLOVA**

Na temelju članka 37. stavka 3. Zakona o eksplozivnim tvarima
za gospodarsku uporabu ("Narodne novine", br. 12/94.) ministar
unutarnjih poslova donosi

## **PRAVILNIK**

### **O DOZVOLI ZA MINIRANJE**

I. TEMELJNE ODREDBE

Članak 1.

Ovime se Pravilnikom propisuje obrazac dozvole za miniranje (u daljnjem
štivu: dozvola), način izdava-nja i zamjene te vođenje upisnika
o izdanim doz-volama.

Članak 2.

Zahtjev za izdavanje dozvole podnosi se Ministar-stvu unutarnjih poslova.

Uz zahtjev iz stavka 1. ovoga članka prilaže se:

1. uvjerenje o osposobljenosti za obavljanje poslova miniranja i sličnih
radova,

2. svjedodžba o stručnoj spremi,

3. uvjerenje o zdravstvenoj sposobnosti za rukovanje eksplozivnim tvarima,

4. potvrda da ne postoji pravomoćna presuda za kazneno djelo protiv
Republike Hrvatske, kazneno djelo protiv života i tijela ili protiv imovine
te za kaznena djela s obilježjima nasilja, koristoljublja ili niskih pobuda
niti je za takvo kazneno djelo pokrenut postupak,

5. potvrda o nekažnjavanju za prekršaj te da se ne vodi postupak za
prekršaj koji ukazuje da bi eksplozivne tvari mogle biti zlorabljene,

6. slika veličine 22 mm x 28 mm,

7. dokaz o uplaćenoj upravnoj pristojbi.

Članak 3.

Dozvola se izdaje za obavljanje odgovarajuće vrste miniranja koja
su opisana kako slijedi:

1. Nadzemna miniranja obuhvaćaju sve radnje nadzemnog miniranja
osim specijalnih miniranja.

2. Specijalna miniranja obuhvaćaju:

1. podvodno miniranje

3. miniranje leda

4. obradu metala miniranjem

5. konturno miniranje

6. miniranje kod seizmoloških istraživanja

3. Podzemna miniranja obuhvaćaju sve radnje podzemnog miniranja
u graditeljstvu.

Članak 4.

Dozvola je pravokutnog oblika, bijele boje, veličine 85mm x 55mm
i izrađena tehnikom "zaštitnog tiska".

Obrazac dozvole s odgovarajućim sadržajem tiskan je uz ovaj Pravilnik
i njegov je sastavni dio.

Ministar unutarnjih poslova propisuje cijenu obrasca dozvole.

Članak 5.

Dozvola vrijedi za obavljanje poslova samo one vrste miniranja za koje
je izdana.

Članak 6.

Osoba koja obavlja poslove miniranja dužna je za vrijeme obavljanja
miniranja imati kod sebe dozvolu.

II. POSEBNE ODREDBE

Članak 7.

U slučaju nestanka dozvole vlasnik je dužan odmah, a najkasnije
u roku tri dana po nestanku iste, o tome izvijestiti Ministarstvo unutarnjih
poslova.

Nova dozvola izdat će se nakon što je izgubljena ili na drugi
način nestala dozvola oglašena nevažećom u "Narodnim
novinama".

Članak 8.

Dozvola će se oduzeti osobi koja više ne ispunjava uvjete propisane
čl. 36. toč. 2. Zakona o eksplozivnim tvarima za gospodarsku
uporabu ("Narodne novine", br. 12/94.).

Članak 9.

Osoba kojoj je zabranjeno obavljanje poslova miniranja dužna je dozvolu
vratiti Ministarstvu unutarnjih poslova u roku od 3 (tri) dana od dana
zabrane obavljanja poslova miniranja.

Članak 10.

Dozvolu koja je dotrajala, oštećena ili postala nečitka,
vlasnik je dužan zamijeniti.

Članak 11.

O izdanim, oduzetim, nestalim, zamijenjenim i vraćenim dozvolama
vodi se upisnik u Ministarstvu unutarnjih poslova.

Upisnik iz stavka 1. ovog članka sadrži:

- broj dozvole,

- vrstu miniranja za koju je dozvola izdana,

- ime i prezime osobe kojoj je izdana dozvola,

- JMBG osobe kojoj je izdana dozvola,

- prebivalište i adresa osobe kojoj je izdana dovzola,

- datum izdavanja dozvole,

- odjeljak za napomene.

Članak 12.

Osobe koje na dan stupanja na snagu ovog Pravilnika posjeduju uvjerenje
za bavljenje poslovima miniranja dužne su ga zamijeniti dozvolama u skladu
s odredbama ovog Pravilnika, a u roku od jedne godine po stupanju na snagu
istog.

Članak 13.

Ovaj Pravilnik stupa na snagu osmog dana od dana objave u "Narodnim
novinama".

Broj: 511-01-90-47102/1995.

Zagreb, 3. siječnja 1996.

Ministar

unutarnjih poslova

**Ivan Jarnjak,** v. r.

![](dodatni/365618.gif)

Pravilnik, NN 7/1996-113